Diari Oficial de la Generalitat Valenciana


Sumari del DOGV 6773, del 14-05-2012 (2012/4627)

ORDE JUS/943/2012, de 24 d'abril, per la qual es publica la relació definitiva d'aprovats del procés selectiu per a ingrés, pel sistema general d'accés lliure, en el cos d'Auxili Judicial.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6773

Data del DOGV
:   14-05-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/4627


Data del document
:   24-04-2012

Organisme emissor
:   Ministeri de Justícia

Tipus de document
:   Ordre

ORDE JUS/943/2012, de 24 d'abril, per la qual es publica la relació definitiva d'aprovats del procés selectiu per a ingrés, pel sistema general d'accés lliure, en el cos d'Auxili Judicial. [2012/4627]
Finalitzats els exercicis de les proves selectives per a ingrés, pel sistema general d'accés lliure, al cos d'Auxili Judicial, convocades per Orde JUS/2369/2011, de 21 de juliol (BOE de 5 de setembre), i rebuda, del tribunal qualificador, la relació d'aspirants que han superat les proves, este Ministeri, de conformitat amb el que disposa la base quinze de l'Orde JUS/1294/2010, de 5 de maig (BOE del dia 19) i la base 7.5.1. de l'Orde JUS/2369/2011), de 21 de juliol (BOE de 5 de setembre), ha acordat:
Primer
Fer pública la relació d'aspirants que han superat les proves selectives per a l'ingrés en el cos d'Auxili Judicial, que figura en l'annex II de la present Orde.
Segon
En el termini de vint dies naturals, comptadors a partir de la publicació d'esta orde en el Boletín Oficial del Estado, els aspirants que figuren en l'annex II hauran de presentar, en el Registre General del Ministeri de Justícia (Secretaria d'Estat de Justícia, plaça Jacinto Benavente, núm. 3, 28054 Madrid), o pels mitjans que preveu l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els documents següents:
a) Dos fotocòpies confrontades del document nacional d'identitat.
b) Fotocopia confrontada del títol de Graduat en Educació Secundària Obligatòria, o equivalent, d'acord amb el que disposa la base 4 de l'orde de convocatòria.
En el supòsit de titulacions obtingudes a l'estranger s'haurà d'estar en possessió de la credencial que n'acredite l'homologació.
c) Declaració jurada de no trobar-se compresos en causa d'incompatibilitat ni d'estar inhabilitats per a l'exercici de funcions públiques, en via disciplinària o judicial, ni haver sigut separats per mitjà de procediment disciplinari de cap dels cossos al servici de qualsevol administració pública, llevat que hagueren sigut rehabilitats (annex I).
d) Certificat mèdic acreditatiu de no patir cap malaltia ni cap defecte físic que impossibilite l'exercici de les funcions pròpies del cos d'Auxili Judicial, expedit pel facultatiu de medicina general de la Seguretat Social que corresponga als interessats i, en el cas que no estiguen acollits a cap règim de la Seguretat Social, l'expediran els servicis provincials del Ministeri de Sanitat, Servicis Socials i Igualtat o els organismes corresponents de les comunitats autònomes.
Si tingueren la condició de discapacitats amb grau igual o superior al 33 per 100, hauran de presentar certificació dels òrgans competents del Ministeri de Sanitat, Servicis Socials i Igualtat o, si fóra el cas, de la comunitat autònoma corresponent, que acredite tal condició i la seua compatibilitat funcional per a exercir les tasques pròpies del cos d'Auxili Judicial, llevat que ja l'hagueren presentat juntament amb la sol·licitud de participació.
Si tingueren la condició de funcionaris públics, estaran exempts de justificar aquelles condicions i requisits ja demostrats per a obtindre l'anterior nomenament, i hauran de presentar una certificació del ministeri i organisme de què depenguen, que acredite la seua condició i els requisits per a ser nomenats funcionaris del cos d'Auxili Judicial.
e) El certificat de penals serà aportat d'ofici per la Secretaria d'Estat de Justícia, d'acord amb el que preveu l'article 35. f) de la Llei de Règim Jurídic de les Administracions Públiques i del Procediment Administratiu Comú.
Davant de la impossibilitat, degudament justificada de poder presentar els documents, podrà acreditar-se que posseïxen les condicions exigides en la convocatòria mitjançant qualsevol mitjà de prova admissible en dret.
Si dins del termini fixat, i excepte causa de força major, no presentaren la documentació, o de l'examen de la documentació es deduïra que no tenen algun dels requisits establits, no podran ser nomenats funcionaris en pràctiques i les seues actuacions quedaren anul·lades sense perjuí de la responsabilitat en què hagueren pogut incórrer per falsedat en la sol·licitud inicial.
Tercer
Els aspirants presentaran la documentació anterior amb un escrit en què figure: cognoms i nom, núm. del document nacional d'identitat, orde de convocatòria, cos a què accedix, àmbit territorial, núm. d'orde obtingut i telèfon de contacte, a fi d'agilitzar la identificació en la revisió de documents.
Quart
Contra la present orde podrà interposar-se recurs potestatiu de reposició, davant d'este departament, en el termini d'un mes, o contenciós administratiu, davant dels jutjats centrals del contenciós administratiu, en el termini de dos mesos. El termini, en ambdós casos, es comptarà a partir de l'endemà de la seua publicació en el Boletín Oficial del Estado.
Madrid, 24 d'abril de 2012.- El ministre de Justícia, p. d. (Orde JUS/ 3770/2008, de 2 de desembre), el director general de Relacions amb l'Administració de Justícia: Ricardo Gonzalo Conde Díez.
ANNEX I
El senyor /La senyora ..., amb domicili a ..., de ... anys d'edat i amb document nacional d'identitat número ..., declara sota jurament o promesa, a l'efecte de ser nomenat funcionari del cos d'Auxili Judicial, que no ha sigut separat del servici de cap administració pública i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat que establixen les disposicions orgàniques.
..., ... d ... de 2012
La persona declarant